**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A vas és acél országának társadalma**

**1). A magyar társadalom a második világháború után gyors ütemben alakult át.**A korábbi politikai és gazdasági elitet felszámolták.
**A Rákosi-korszakban új elit csoportok alakultak ki.**

**2).** A hivatalos propaganda szerint a társadalom vezető osztálya a munkásság lett a dolgozó parasztsággal szövetségben.
Valójában **az MDP vezető emberei sajátították ki** nemcsak a politikai,
de **a gazdasági, tudományos és művészeti élet irányítását is.**
**A pártelit életszínvonala kiemelkedően magas volt.**
Ingyenesen kaptak lakást és bútort.
Külön, jól ellátott üzletekben vásárolhattak.

**3). A kollektivizálás hatására a parasztok tömegesen hagytak fel a földműveléssel, és a gyárakban kerestek munkát.**Sokan a városokba költöztek, ahol lakás hiány lépett fel.

**A gulyáskommunizmus**

**4). A Kádár-rendszer szilárdságának alapja az életszínvonal növelése volt.** Ennek érdekében szakítottak a Rákosi-korszak politikájával: folyamatosan emelték a béreket, és javították a lakosság ellátását.
**Megszűnt az élelmiszerhiány.**

**A fridzsider – szocializmus**

**5). Az új gazdasági mechanizmus következtében az életszínvonal és a**
**bérek még gyorsabban emelkedtek.**
Az emberek már tartós fogyasztási cikkeket
(pl. hűtőszekrényt, korabeli nevén fridzsidert) is vásárolhattak.
Az építkezések hatására enyhült a lakáshiány.
E korszakban **a magyar életmód gyökeresen megváltozott, gyorsan modernizálódott.**
**Teret hódítottak a nyugati életforma elemei.**

**6). A társadalomban azonban aggasztó jelek is mutatkoztak.**Mind kevesebb gyermek született, **és a népesség fogyásnak indult.
Mind nagyobb problémát okozott az alkoholizmus is.**

**A szocialista realizmus és a „3T” rendszere**

**7). A kultúra irányítását szintén a párt tartotta kézben.**Az 1950-es években **kialakult a szocialista realizmus** stílusa.

**A Kádár-rendszerben a kultúrpolitika liberálisabbá vált.
Voltak tehát támogatott, tűrt és tiltott művészeti irányok, ezért nevezték ezt a 3T rendszerének.**

**Magyarok a határokon túl**

Az 1947-es párizsi béke megerősítette a trianoni határokat.
**A határon túli magyarság sorsa a környező szocialista országokban** - Jugoszláviát kivéve - **egyre rosszabbra fordult.**A magyar nyelv használatát a hivatalokban csak Jugoszlávia biztosította.
**A szomszédos szocialista országok többségében be akarták olvasztani a magyarságot.**

**Fogalmak – Évszámok**

**kollektivizálás – a parasztságot arra kötelezték, hogy földjüket, állataikat,
 eszközeiket adják be a „közösbe” és lépjenek be a
 Termelő szövetkezetekbe /TSZ/.**

**gulyáskommunizmus – a szocialista országok között a Magyarországot
 jellemző speciális gazdasági, társadalmi rendszer
 elnevezése.**

**szocialista realizmus - Lényege a dolgozó munkás eszményének dicsőítése,
 valamint a személyi kultusznak megfelelően Rákosi
 magasztalása volt.**

**liberalizmus - A liberalizmus, más néven szabadelvűség, a szabadságot
 jelentő liberty szó után alapvetően a**[**személyes
 szabadságon**](https://hu.wikipedia.org/wiki/Szem%C3%A9lyes_szabads%C3%A1g)**és**[**törvény előtti egyenlőségen**](https://hu.wikipedia.org/wiki/T%C3%B6rv%C3%A9ny_el%C5%91tti_egyenl%C5%91s%C3%A9g)**alapul, vagyis a
 szabad gondolatok széles spektrumát jelentő eszmerendszer,
 melyek közös vonása, hogy az egyén szabadságát jelölik meg,
 mint legfontosabb politikai célt.**